钦定古今图书集成/历象汇编/庶征典/第008卷 > 《历学会通》 > 《日食变异篇第九》
## 钦定古今图书集成/历象汇编/庶征典/第008卷 > 《历学会通》 > 《日食变异篇第九》

日食有数，而推气象，别出为异。王者恶于岁初，大人
忧其食。既食而大风，则宰相专权。食而大寒，则外国
兵至，臣不尽忠。则气若虹霓，而或有黑云。后妃有谋，
则气如晕乌，而或成晕珥。日食，有气如兔，而守日不
移者，民叛兵兴。日食两珥、四珥，而白云中出者，以日
占事。